《隐居杂兴 其六》
明代·薛亹

衡门泌水可栖迟，此地幽清足自怡。佃断溪山为别野，种成松竹长新枝。

编篱插棘围芳圃，凿石通流溢小池。最喜昏晨聊自度，饥餐藿粥渴烹葵。

作者简介：薛亹，字崇文，号清墅。先世为福建诏安人，明武宗正德年间，携妻子入潮，居于东津，附饶平籍。著有《清墅集》三卷。清乾隆修《潮州府志》卷三〇、清光绪《饶平县志》卷九有传。